"Kekasihku..."&lt;br&gt;"Layu lesu atmaku pindha taru"&lt;br&gt;"Ngantu-antu nunggu tekamu"&lt;br&gt;"Alum tumiyung malengkung"&lt;br&gt;"Kucem surem tanpa sunar manguwung"&lt;br&gt;...&lt;br&gt;"Lan..."&lt;br&gt;"Sajroning aku cengklungen nganti-anti"&lt;br&gt;"Nora lali daksisihi santi pepuji"&lt;br&gt;"Ndedel mandhuwur marak Hyang Manon"&lt;br&gt;"Nyuwun supaya kita bisa sapatemon"&lt;br&gt;...&lt;br&gt;"Ing telengé pangangen-angen"&lt;br&gt;"Banget nggonku kapang kangen"&lt;br&gt;"Kepéngin wruh wujudmu kang sanyata"&lt;br&gt;"Dhuh kekasihku"&lt;br&gt;"Kamardikan Bumi Nuswantara" 